EX.CO

EX.CO (בעברית: אקס.קו; לשעבר Playbuzz ("פלייבאז")) היא חברת טכנולוגיית וידאו מבוססת ML המסייעת לחברות מדיה להגיש תוכן וידאו למשתמשים ולהגדיל הכנסות באמצעות מסכים חכמים (CTV), אתרי תוכן ברשת, מסכים ניידים ופרסום וידאו דיגיטלי במרחב. מלקוחותיה המובילים של אקס.קו חברות מדיה כגון Advanced Local, Hearst Newspapers, The Arena Group, Playworks, Ziff Davis.

היסטוריה
ממוזער|לוגו החברה עד 2016
ממוזער|לוגו פלייבאז עד שנת 2019|250px
החברה נוסדה בשנת 2012 על ידי שאול אולמרט ותום פחיס. אולמרט, בנו של ראש ממשלת ישראל לשעבר אהוד אולמרט, עבד כמנהל בניקלודיאון, והיה מייסד-שותף של GameGround, רשת חברתית לגיימרים שנסגרה ארבע שנים לאחר שהוקמה. פחיס בעל תואר ראשון בפסיכולוגיה מהמרכז הבינתחומי הרצליה והיה מייסד שותף של Whimado. החברה נוסדה במקור כפלייצ'יינג'ר (PlayChanger) ביולי 2012. פלייצ'יינג'ר עבדה עם מפתחי משחקים ומפיצים במטרה להפיץ משחקי תוכן מבוססי מיקור המונים בתחומים כמו ספורט, מוזיקה ואופנה. השירות הושק רשמית בדצמבר 2013 בשם "פלייבאז", כגרסה של פלייצ'יינג'ר.

ביוני 2014 נכנסה החברה לרשימת 10 המפרסמים המשותפים ביותר בפייסבוק. לאתר עצמו היו 70 מיליון צפיות ממשתמשים ייחודיים, מחציתן הגיעו מפייסבוק. החברה הוזכרה על ידי מגזין .Inc כ"אחד הסטארטאפים הישראליים הלוהטים של שנת 2015," וכן כאחד הסטארטאפים הלוהטים באירופה באותה שנה, על ידי מגזין Wired.

בשנת 2018 נאלצה החברה להצטצם משמעותית, לאחר ששינויים באלגוריתם של פייסבוק פגעו בהכנסותיה.

באוקטובר 2019 הודיע אולמרט שיעזוב את תפקיד מנכ"ל פלייבאז. הוא נשאר נשיא החברה עד 2019, ולתפקיד המנכ"ל נכנס המייסד השותף, תום פחיס.

בנובמבר 2019 החליפה החברה את שמה ל-EX.CO כחלק ממהלך מיתוג מחדש שבמרכזו עמד ביסוס טכנולוגיית הווידאו והמוניטיזציה של החברה עבור לקוחות עסקיים.

במהלך שנת 2023 השיקה החברה את מוצר פלטפורמת הווידאו (OVP), וכן המשיכה להתמקד בפיתוח הטכנולוגיה המתקדמת להגשת פרסומות וידאו, בין היתר באמצעות רכישת החברה הישראלית CEDATO, ופיתוח אלגוריתמים של למידת מכונה על מנת לקבל החלטות בסדרי גודל של מעל חצי טריליון החלטות ביום, למיצוי פוטנציאל ההכנסות עבור הלקוח מכל הזדמנות פרסומת.

בינואר 2024, נבחרה אקס.קו כפלטפורמת הווידאו המומלצת על ידי ה־Local Media Consortium (LMC), קבוצת הממוקדת בשותפויות אסטרטגיות לכ-5,000 קבוצות תקשורת מקומית בארצות הברית.

מימון
מאז הקמתה גייסה מספר סבבי השקעות. בדצמבר 2012 החברה גייסה 800 אלף דולר מעודד ורדי, חממת The Time ו-Rutledge Vine. ביוני 2014 החברה גייסה 3 מיליון דולר מקרן ההון סיכון כרמל ונצ'רס מקבוצת ויולה. ב-מרץ 2015 גויסו 16 מיליון דולר מקרן 83North, סבן קפיטל, כרמל ונצ'רס, ו-First Time Ventures. בספטמבר 2017 גייסה החברה 35 מיליון דולר נוספים בהובלת קבוצת ויולה ובהשתתפות משקיעים קיימים נוספים כולל The Walt Disney Company ו-Saban Ventures.

 טכנולוגיה 
מאז שנת 2022, אקס.קו החלה להתמקד בפתרונות וידאו עבור חברות מדיה ואתרי תוכן גדולים, כולל נגן, הגשת תוכן וידאו וניהולו בפלטפורמה, ובעיקר הגשת פרסומות באופן שמגדיל משמעותית את פוטנציאל ההכנסות מפרסומות וידאו עבור הלקוחות.

בשנת 2024 השיקה החברה נגן אנכי המותאם למסכי מחשב ומובייל גם יחד, אשר מקדם את השימוש והרווחיות של אתרי תוכן מתכני הווידאו המופקים לצורכי הרשתות החברתיות.

בתחילת שנת 2025, אקס.קו הרחיבה את יכולות המוניטיזציה שלה כך שיתמכו במסכים חכמים (CTV), ומסכים דיגיטליים במרחב הציבורי. הטכנולוגיה משתמשת במנוע אופטימיזציית הכנסות ייחודי ומבוסס למידת-מכונות, שמנתח כמויות גדולות של נתונים על מנת לבחור את מקורות הפרסומת היעילים ביותר, ולהתאים את מחירי הרצפה של המכירה הפומבית כך שפוטנציאל ההכנסות יהיה הגדול ביותר, בכל סביבות הווידאו למיניהן.

בדצמבר 2025, הנהגת החברה הצהירה כי וידאו באתרי תוכן ממשיך לשרת כהגנה מרכזית כנגד מסחור תוכן בעידן תקצירי ה-AI, כך שפתרונות טכנולוגיים המתאימים תוכן וידאו לכתבה, ומאפשרים חוויית משתמש איכותית ורלוונטית, מציעה יתרון שתקצירים טקסטואליים אינם יכולים להציע.

קישורים חיצוניים




הערות שוליים

קטגוריה:פורטל אינטרנט
קטגוריה:חברות אינטרנט
קטגוריה:אתרי אינטרנט שהושקו ב-2013